Projekt je sufinancirala Europska unija iz Europskog fonda za regionalni razvoj.

Sadržaj ovog dokumenta isključiva je odgovornost trgovačkog društva Potestas d.o.o.

**Naručitelj:**

**POTESTAS d.o.o.**

**Hatzeov perivoj 3,**

**21 000 Split, Hrvatska**

 **DOKUMENTACIJA ZA NADMETANJE**

**Nabava izvođenja radova instalacija i rasvjete za igrališta i rekreativne sadržaje za projekt „Izgradnja i opremanje turističkog naselja 4\* Fenomen Plitvice“**

**lipanj 2018.**

**Naziv poziva: „Podrška razvoju MSP u turizmu povećanjem kvalitete i dodatne ponude hotela“**

**Referentni broj poziva: KK.03.2.1.04.**

**Nabava za potrebe projekta: „Izgradnja i opremanje turističkog naselja 4\* Fenomen Plitvice“**

[I. OPĆI PODACI: 4](#_Toc493691264)

[1.1. Naručitelj: 4](#_Toc493691265)

[1.2. Osoba zadužena za kontakt: 4](#_Toc493691266)

[1.3. Pojašnjenja i izmjene dokumentacije za nadmetanje 4](#_Toc493691267)

[1.4. Evidencijski broj nabave: 4](#_Toc493691268)

[1.5. Vrsta postupka nabave: 5](#_Toc493691269)

[1.6. Vrsta ugovora: 5](#_Toc493691270)

[II. PODACI O PREDMETU NABAVE: 5](#_Toc493691271)

[2.1. Opis predmeta nabave: 5](#_Toc493691272)

[2.2. Količina predmeta nabave: 5](#_Toc493691273)

[2.3. Opis i oznaka grupa nabave 5](#_Toc493691274)

[2.4. Mjesto izvođenja radova: 5](#_Toc493691275)

[2.5. Početak i rok izvođenja radova: 5](#_Toc493691276)

[III. RAZLOZI ISKLJUČENJA PONUDITELJA 5](#_Toc493691277)

[IV. SPOSOBNOST PONUDITELJA 8](#_Toc493691278)

[4.1. Pravna i poslovna sposobnost 8](#_Toc493691279)

[V. PONUDA: 8](#_Toc493691280)

[5.1. Sadržaj ponude: 8](#_Toc493691281)

[5.2. Izrada ponude: 8](#_Toc493691282)

[5.3. Način dostave ponude: 9](#_Toc493691283)

[5.4. Izmjena i/ili dopuna ponude i odustajanje od ponude 9](#_Toc493691284)

[5.5. Cijena ponude 9](#_Toc493691285)

[5.6. Rok valjanosti ponude: 10](#_Toc493691286)

[5.7. Kriteriji odabira: 10](#_Toc493691287)

[VI. OSTALE ODREDBE: 10](#_Toc493691288)

[6.1. Odredbe koje se odnose na zajednicu ponuditelja 10](#_Toc493691289)

[6.2. Odredbe koje se odnose na podizvoditelje 10](#_Toc493691290)

[6.3. Datum, vrijeme i mjesto dostave ponuda 10](#_Toc493691291)

[6.4. Zadržavanje dokumentacije 11](#_Toc493691292)

[6.5. Rok za donošenje Odluke o odabiru 11](#_Toc493691293)

[6.6. Rok, način i uvjeti plaćanja 11](#_Toc493691294)

[6.7. Pregled i ocjena ponuda 11](#_Toc493691295)

**PRILOZI DOKUMENTACIJE ZA NADMETANJE:**

- Prilog I: Ponudbeni list

- Prilog II: Troškovnik

- Prilog III: Izjava o nepostojanju razloga isključenja

- Prilog IV: Izjava o pravnoj i poslovnoj sposobnosti

# I. OPĆI PODACI:

## 1.1. Naručitelj:

**POTESTAS d.o.o.**

**Adresa: Hatzeov perivoj 3,**

**21 000 Split, Hrvatska**

**OIB: 24083362108**

**URL:** <http://fenomen-plitvice.com/>

**Telefon: +385 21 406 410**

**Telefaks: +385 21 406 403**

**e-pošta:** **fin@hotelpark-split.hr**

## 1.2. Osoba zadužena za kontakt:

**Ana Mrđen**

**Telefon: +385 21 406 410**

**Telefaks: +385 21 406 403**

**e-pošta:** **fin@hotelpark-split.hr**

Nabava se provodi temeljem Priloga Postupci nabave za osobe koje nisu obveznici Zakona o javnoj nabavi , datum odobrenja: travanj 2016, koji je sastavni dio Ugovora o dodjeli bespovratnih sredstava.

## 1.3. Pojašnjenja i izmjene dokumentacije za nadmetanje

Za vrijeme roka za dostavu ponuda gospodarski subjekti mogu zahtijevati objašnjenja i izmjene vezane za dokumentaciju za nadmetanje, a Naručitelj će odgovor staviti na raspolaganje na istim internetskim stranicama na kojima je dostupna i osnovna dokumentacija bez navođenja podataka o podnositelju zahtjeva.

Pod uvjetom da je zahtjev dostavljen pravodobno, Naručitelj je obvezan odgovor staviti na raspolaganje najkasnije tijekom petog (5) dana prije dana u kojem ističe rok za dostavu ponuda.

Zahtjev je pravodoban ako je dostavljen Naručitelju najkasnije tijekom šestog (6) dana prije dana u kojem ističe rok za dostavu ponuda.

Ako iz bilo kojeg razloga dokumentacija za nadmetanje i moguća dodatna dokumentacija nisu stavljeni na raspolaganje ili ako Naručitelj nije na pravodoban zahtjev odgovorio kako je gore navedeno Naručitelj će rok za dostavu ponuda primjereno produžiti tako da svi zainteresirani gospodarski subjekti mogu biti upoznati sa svim informacijama potrebnima za izradu ponude.

Ako Naručitelj za vrijeme roka za dostavu ponuda mijenja dokumentaciju, osigurat će dostupnost izmjena svim zainteresiranim gospodarskim subjektima na isti način i na istim internetskim stranicama kao i osnovnu dokumentaciju.

## 1.4. Evidencijski broj nabave:

Nabava broj 10.F

## 1.5. Vrsta postupka nabave:

Naručitelj primjenjuje postupak s objavljivanjem Obavijesti o nabavi s ciljem sklapanja Ugovora o nabavi radova.

## 1.6. Vrsta ugovora:

Ugovor o nabavi radova.

# II. PODACI O PREDMETU NABAVE:

## 2.1. Opis predmeta nabave:

Predmet nabave je izvođenje radova instalacija i rasvjete za igrališta i rekreativne sadržaje.

Detaljan opis predmeta nabave nalazi se u Troškovniku (Prilog II) ove Dokumentacije za nadmetanje.

## 2.2. Količina predmeta nabave:

Ukupna količina je točna i navedena u Troškovniku (Prilog II).

## 2.3. Opis i oznaka grupa nabave

Predmet nabave nije podijeljen u grupe.

## 2.4. Mjesto izvođenja radova:

Na adresi Plitvica selo 81, 53231 Plitvička Jezera, Hrvatska.

## 2.5. Početak i rok izvođenja radova:

Radovi će započeti s datumom potpisa ugovora s odabranim Izvođačem. Predviđeni rok za početak radova je 29. 06. 2018. godine. Rok za izvođenje radova je 30 dana od datuma potpisa ugovora s odabranim Izvođačem. Smatrat će se da je posao uredno izveden u trenutku potpisivanja primopredajnog zapisnika.

Rok izvođenja radova produljit će se:

* u slučajevima u kojima je ugovaratelj zbog više sile ili drugog događaja koji ima značenje promijenjenih okolnosti nastalih nakon sklapanja ugovora, koje se nisu mogle predvidjeti, bio spriječen pravodobno izvesti radove
* zbog bilo kojeg kašnjenja kojeg je uzrokovao Naručitelj ili osobe za koje on odgovara.

# III. RAZLOZI ISKLJUČENJA PONUDITELJA

Ponuditelju je dopušteno dostavljanje traženih dokumenata u izvorniku, u ovjerenoj ili neovjerenoj preslici.

U slučaju zajednice ponuditelja, okolnosti vezane uz razloge isključenja i dokaz pravne sposobnosti utvrđuju se za sve članove zajednice ponuditelja pojedinačno te se dokumenti kojima se dokazuje nepostojanje razloga isključenja (Prilog III) i dokaz pravne i poslovne sposobnosti (Prilog IV) dostavljaju za svakog člana zajednice ponuditelja posebno.

Ako će dio ugovora o javnoj nabavi ponuditelj dati u podugovor jednom ili više podizvoditelja, okolnosti iz ove točke utvrđuju se pojedinačno i za podizvoditelje te je u ponudi potrebno dostaviti dokumente kojima se dokazuje da za podizvoditelja ne postoje razlozi za isključenje (Prilog III) kao i dokaz pravne i poslovne sposobnosti (Prilog IV).

**3.1.**

Naručitelj je obvezan isključiti ponuditelja iz postupka ako:

3.1.1. su ponuditelj ili osoba ovlaštena po zakonu za zastupanje ponuditelja pravomoćno osuđeni za bilo koje od sljedećih kaznenih djela odnosno za odgovarajuća kaznena djela prema propisima države sjedišta gospodarskog subjekta ili države čiji je državljanin osoba ovlaštena po zakonu za zastupanje gospodarskog subjekta:

1. prijevara (članak 236.), prijevara u gospodarskom poslovanju (članak 247.), primanje mita u gospodarskom poslovanju (članak 252.), davanje mita u gospodarskom poslovanju (članak 253.), zlouporaba u postupku javne nabave (članak 254.), utaja poreza ili carine (članak 256.), subvencijska prijevara (članak 258.), pranje novca (članak 265.), zlouporaba položaja i ovlasti (članak 291.), nezakonito pogodovanje (članak 292.), primanje mita (članak 293.), davanje mita (članak 294.), trgovanje utjecajem (članak 295.), davanje mita za trgovanje utjecajem (članak 296.), zločinačko udruženje (članak 328.) i počinjenje kaznenog djela u sastavu zločinačkog udruženja (članak 329.) iz Kaznenog zakona
2. prijevara (članak 224.), pranje novca (članak 279.), prijevara u gospodarskom poslovanju (članak 293.), primanje mita u gospodarskom poslovanju (članak 294.a), davanje mita u gospodarskom poslovanju (članak 294.b), udruživanje za počinjenje kaznenih djela (članak 333.), zlouporaba položaja i ovlasti (članak 337.), zlouporaba obavljanja dužnosti državne vlasti (članak 338.), protuzakonito posredovanje (članak 343.), primanje mita (članak 347.) i davanje mita (članak 348.) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)
3. odnosno ponuditelj je osuđen zbog svog profesionalnog ponašanja prema propisima države sjedišta gospodarskog subjekta ili je ponuditelj osuđen zbog svog profesionalnog ponašanja, na temelju zakonskih odredbi u zemlji u kojoj ima poslovni nastan

3.1.2. ponuditelj nije ispunio obvezu plaćanja dospjelih poreznih obveza i obveza za mirovinsko i zdravstveno osiguranje, osim ako mu prema posebnom zakonu plaćanje tih obveza nije dopušteno ili je odobrena odgoda

3.1.3. je ponuditelj dostavio lažne podatke pri dostavi dokumenata koje je Naručitelj naveo kao uvjet za sudjelovanje u postupku nabave

3.1.4. je nad ponuditeljem otvoren stečaj, ako je u postupku likvidacije, ako njime upravlja osoba postavljena od strane nadležnog suda, ako je u nagodbi s vjerovnicima, ako je obustavio poslovne aktivnosti, ako je predmetom sudskih postupaka zbog navedenih aktivnosti ili je u analognoj situaciji koja proizlazi iz sličnog postupka predviđenog nacionalnim zakonodavstvom ili propisima zemlje u kojoj ima poslovni nastan

3.1.5. je ponuditelj u posljednje tri godine od dana početka postupka javne nabave učinio težak profesionalni propust odnosno kriv je za neprofesionalno postupanje, a što Naručitelj može dokazati na bilo koji način.

**3.2.** Nepostojanje razloga za isključenje iz točke 3.1. ove Dokumentacije za nadmetanje ponuditelj će dokazati potpisanom izjavom ovlaštene osobe koju dostavlja s ponudom. Prijedlog navedene izjave čini Prilog III Dokumentacije za nadmetanje.

**3.3.** Naručitelj zadržava pravo u svakom trenutku do donošenja odluke o odabiru pozvati ponuditelja na dostavu dodatne dokumentacije, i to:

- za potrebe utvrđivanje nepostojanja okolnosti iz točke 3.1.2 Dokumentacije za nadmetanje:

1. potvrdu Porezne uprave o stanju duga koja ne smije biti starija od 30 dana računajući od dana početka postupka javne nabave, ili
2. važeći jednakovrijedni dokument nadležnog tijela države sjedišta ponuditelja, ako se ne izdaje potvrda iz točke a), ili
3. izjavu pod prisegom ili odgovarajuću izjavu osobe koja je po zakonu ovlaštena za zastupanje ponuditelja ispred nadležne sudske ili upravne vlasti ili bilježnika ili nadležnog strukovnog ili trgovinskog tijela u državi sjedišta gospodarskog subjekta ili izjavu s ovjerenim potpisom kod bilježnika, koje ne smiju biti starije od 30 dana računajući od dana početka postupka javne nabave, ako se u državi sjedišta ponuditelja ne izdaje potvrda iz točke a) ili jednakovrijedni dokument iz točke b)

- za potrebe utvrđivanja nepostojanja okolnosti iz točke 3.1.4. Dokumentacije za nadmetanje:

1. izvod iz sudskog, obrtnog ili drugog odgovarajućeg registra države sjedišta ponuditelja koji ne smije biti stariji od tri mjeseca računajući od dana početka postupka javne nabave ili
2. važeći jednakovrijedni dokument koji je izdalo nadležno sudsko ili upravno tijelo u državi sjedišta ponuditelja, ako se ne izdaje izvod iz točke a) ili izvod ne sadrži sve podatke potrebne za utvrđivanje tih okolnosti koji ne može biti stariji od tri mjeseca računajući od dana početka postupka javne nabave ili
3. izjavu pod prisegom ili odgovarajuću izjavu osobe koja je po zakonu ovlaštena za zastupanje ponuditelja ispred nadležne sudske ili upravne vlasti ili bilježnika ili nadležnog strukovnog ili trgovinskog tijela u državi sjedišta ponuditelja ili izjavu s ovjerenim potpisom kod bilježnika, koje ne smiju biti starije od tri mjeseca računajući od dana početka postupka javne nabave, ako se u državi sjedišta ponuditelja ne izdaje izvod iz točke a) ili dokument iz točke b) ili oni ne sadrže sve podatke potrebne za utvrđivanje tih okolnosti.

**3.4.**

Težak profesionalni propust u smislu točke 3.1.5. je postupanje ponuditelja u obavljanju njegove profesionalne djelatnosti protivno odgovarajućim propisima, kolektivnim ugovorima, pravilima struke ili sklopljenim ugovorima o javnoj nabavi, a koje je takve prirode da čini ponuditelja neprikladnom i nepouzdanom stranom ugovora o nabavi koji Naručitelj namjerava sklopiti. Težak profesionalni propust kod izvršenja ugovora o javnoj nabavi je takvo postupanje ponuditelja koje ima kao posljedicu značajne i/ili opetovane nedostatke u izvršenju bitnih zahtjeva iz ugovora koji su doveli do njegova prijevremenog raskida, nastanka štete ili drugih sličnih posljedica. Postojanje teškog profesionalnog propusta dokazuje Naručitelj na temelju objektivne procjene okolnosti svakog pojedinog slučaja.

# IV. SPOSOBNOST PONUDITELJA

## 4.1. Pravna i poslovna sposobnost

Ponuditelj mora biti pravno i poslovno sposoban. Kao dokaz ispunjenja ovog uvjeta, ponuditelj dostavlja izjavu osobe ovlaštene za njegovo zastupanje (osoba navedena u sudskom, obrtnom, strukovnom ili drugom odgovarajućem registru sjedišta ponuditelja). Prijedlog navedene izjave čini Prilog IV ove Dokumentacije za nadmetanje.

Naručitelj može u bilo kojem trenutku tijekom postupka nabave, zahtijevati od ponuditelja da prije sklapanja ugovora dostavi izvod iz sudskog, obrtnog, strukovnog ili drugog odgovarajućeg registra države sjedišta ponuditelja, a ako se oni ne izdaju u državi sjedišta ponuditelja, ponuditelj može dostaviti izjavu s ovjerom potpisa kod nadležnog tijela. Navedeni izvod ili izjava ne smije biti starija od tri mjeseca računajući od dana početka postupka javne nabave.

U slučaju zajednice ponuditelja, naručitelj može tražiti od svih članova zajednice da pojedinačno dokažu svoju pravnu i poslovnu sposobnost.

# V. PONUDA:

## 5.1. Sadržaj ponude:

- Popunjeni ponudbeni list datiran i potpisan od ovlaštenog predstavnika ponuditelja (**Prilog I**).

- Popunjeni Troškovnik (**Prilog II**)

- Potpisanu Izjavu (**Prilog III**) koja dokazuje da kod ponuditelj nema razloga za isključenje u skladu s točkom III. Ove Dokumentacije za nadmetanje)

- Potpisanu izjavu (**Prilog IV**.) kao dokaz ponuditeljeve pravne i poslovne sposobnosti u skladu s točkom 4.1. ove dokumentacije za nadmetanje

## 5.2. Izrada ponude:

Ponuda se dostavlja na hrvatskom jeziku i latiničnom pismu.

Od dana objave Dokumentacije za nadmetanje i Obavijesti o nabavi, Naručitelj osigurava pristup Dokumentaciji za nadmetanje i pratećim dokumentima elektroničkim putem na internetskim stranicama Naručitelja: <https://nabava.fenomen-plitvice.com/>

Ponuda mora biti izrađena u papirnatom obliku i otisnuta ili pisana neizbrisivom tintom.

Pri izradi ponude ponuditelj se mora pridržavati zahtjeva i uvjeta iz dokumentacije za nadmetanje te ne smije mijenjati i nadopunjavati tekst dokumentacije za nadmetanje.

Sve troškove izrade ponude snose ponuditelji. Ponuditelji nemaju pravo na bilo kakvu nadoknadu troškova izrade ponude.

Od ponuditelja se očekuje da pregleda dokumentaciju za nadmetanje, uključujući sve upute, obrasce, uvjete i specifikacije. Ponuda koja je suprotna odredbama ove dokumentacije za nadmetanje i koja sadrži pogreške, nedostatke odnosno nejasnoće te ako pogreške, nedostaci odnosno nejasnoće nisu uklonjive ili u kojoj pojašnjenjem ili upotpunjavanjem ponude nije uklonjena pogreška, nedostatak ili nejasnoća u svakom je pogledu rizik za ponuditelja i može rezultirati odbacivanjem takve ponude.

## 5.3. Način dostave ponude:

Ponuda se dostavlja u zatvorenoj omotnici a ista mora biti zaprimljena na adresi Naručitelja **najkasnije do 27. lipnja 2018., 12.00 sati**. Na omotnici s ponudom treba biti jasno naznačeno sljedeće:

**POTESTAS d.o.o.**

**Adresa: Hatzeov perivoj 3, 21 000 Split, Hrvatska**

**Naziv nabave: Nabava izvođenja radova instalacija i rasvjete za igrališta i rekreativne sadržaje**

**Evidencijski broj nabave: 10.F**

**„NE OTVARAJ - NE OTVARATI PRIJE SASTANKA ODBORA ZA OCJENJIVANJE“**

Ponuditelj sam snosi rizik eventualnog gubitka odnosno nepravovremene dostave ponude.

## 5.4. Izmjena i/ili dopuna ponude i odustajanje od ponude

Ponuditelj može do isteka roka za dostavu ponuda dostaviti izmjenu i/ili dopunu ponude. Izmjena i/ili dopuna ponude dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude. U tom se slučaju ponude otvaraju obrnutim redoslijedom zaprimanja, a vremenom zaprimanja smatra se dostava posljednje verzije izmjene ponude.

Ponuditelj može do isteka roka za dostavu ponude pisanom izjavom odustati od svoje dostavljene ponude prije roka za dostavu ponuda. Pisana izjava se dostavlja na isti način kao i ponuda s obveznom naznakom da se radi o odustajanju od ponude. U tom slučaju neotvorena ponuda se vraća ponuditelju.

## 5.5. Cijena ponude

Cijena ponude izražava kunama.

Ponuditelj je dužan u ponudbenom listu (Prilog I) upisati navedenu ukupnu cijenu bez poreza na dodanu vrijednost (PDV-a) iz troškovnika, zatim iznos poreza na dodanu vrijednost (PDV) te ukupnu cijenu s porezom na dodanu vrijednost (PDV-om), zaokruženu na dvije decimale.

Ako je ponuditelj poduzeće izvan Republike Hrvatske ili ako ponuditelj nije obveznik poreza na dodanu vrijednost (PDV-a), na mjesto predviđeno za upis cijene ponude s PDV-a upisuje isti iznos koji je upisan na mjesto predviđeno za upis cijene ponude bez PDV-a, a mjesto za upis iznosa PDV-a ostavlja se prazno.

Kod troškovničkih stavki i Tehničkih specifikacija kod kojih je naveden proizvođač/marka/tip opreme ili uređaja dozvoljeno je ponuditi jednakovrijednu robu (npr. oprema, uređaji). Ako pored naziva robne marke nije naveden izraz „ili jednakovrijedno“, smatrat će se da je i u tom slučaju dozvoljeno ponuditi jednakovrijednu robu. Jednakovrijedna roba nudi se na način da se u prostor ispod postojeće stavke Troškovnika/Tehničke specifikacije upiše naziv jednakovrijednog proizvoda.

Naručitelj neće odbiti ponudu Ponuditelja koji u svojoj ponudi na zadovoljavajući način, bilo kojim prikladnim sredstvom, dokaže da rješenja koja predlaže na jednakovrijedan način zadovoljavaju zahtjeve određene Tehničkim specifikacijama. Dokaz jednakovrijednosti mora podnijeti Ponuditelj.

Oprema ili uređaji, koji su u ovoj Dokumentaciji za nadmetanje možebitno navedeni kao primjeri, smatraju se ponuđenima ako Ponuditelj ne navede nikakve druge proizvode na za to predviđenom mjestu Troškovnika predmeta nabave.

## 5.6. Rok valjanosti ponude:

Ponuda mora biti valjana 45 dana od krajnjeg roka za dostavu ponuda. Ponude s kraćim rokom valjanosti bit će odbijene.

Ako istekne rok valjanosti ponude, Naručitelj može tražiti od ponuditelja produženje roka valjanosti ponude sukladno tom produženom roku.

## 5.7. Kriteriji odabira:

Kriterij odabira je najniža cijena.

# VI. OSTALE ODREDBE:

## 6.1. Odredbe koje se odnose na zajednicu ponuditelja

Više gospodarskih subjekata može se udružiti i dostaviti zajedničku ponudu, neovisno o uređenju njihova međusobnog odnosa. Odgovornost ponuditelja iz zajednice ponuditelja je solidarna.

Ponuda zajednice ponuditelja mora sadržavati podatke o svakom članu zajednice ponuditelja, kako je određeno u ponudbenom listu, uz obveznu naznaku člana zajednice ponuditelja koji je ovlašten za komunikaciju s Naručiteljem.

U slučaju predaje ponude od strane zajednice ponuditelja, svaki od članova zajednice ponuditelja obvezan je pojedinačno dokazati nepostojanje razloga isključenja te svoju pravnu sposobnost dostavljanjem dokaza i dokumenata iz točke 3.1. (Prilog III) i 4.1. (prilog IV) ove Dokumentacije za nadmetanje.

## 6.2. Odredbe koje se odnose na podizvoditelje

Ako gospodarski subjekt namjerava dati dio ugovora o javnoj nabavi u podugovor jednom ili više podizvoditelja, dužni su u ponudi navesti sljedeće podatke:

- naziv ili tvrtku, sjedište, OIB, (ili nacionalni identifikacijski broj prema zemlji sjedišta gospodarskog subjekta, ako je primjenjivo), IBAN/broj računa podizvoditelja, i

- predmet, količinu, vrijednost podugovora i postotni dio ugovora o javnoj nabavi koji se daje u Podugovor.

Ako ponuditelj ne dostavi podatke o podizvoditelju, smatra se da će cjelokupni predmet nabave izvršiti samostalno.

Sudjelovanje podizvoditelja ne utječe na odgovornost ponuditelja za izvršenje ugovora.

## 6.3. Datum, vrijeme i mjesto dostave ponuda

Ponuda, mora biti zaprimljena od strane Naručitelja, na adresi iz točke 5.3. ove Dokumentacije, **najkasnije do 27. lipnja 2018., 12.00 sati.**

## 6.4. Zadržavanje dokumentacije

Ponude i dokumentacija priložena uz ponudu, ne vraćaju se osim u slučaju zakašnjele ponude i odustajanja ponuditelja od ponude prije roka za dostavu ponuda.

## 6.5. Rok za donošenje Odluke o odabiru

Naručitelj će Odluku o odabiru donijeti i poslati u roku od 30 kalendarskih dana od isteka roka za podnošenje ponuda.

## 6.6. Rok, način i uvjeti plaćanja

50% ukupno ugovorenog iznosa bit će plaćeno kao predujam po potpisu ovog ugovora najkasnije trideset (30) dana od dostave računa.

50% ukupno ugovorenog iznosa bit će plaćeno po ugradnji, odnosno izvršenim radovima, a nakon potpisivanja obostrano potpisanog zapisnika o izvršenoj primopredaji radova, ovjerenog od strane Naručitelja i/ili predstavnika Naručitelja i dostavi jamstva za otklanjanje nedostataka u obliku zadužnice na 10% ugovorenih radova bez PDV-a i to najkasnije trideset (30) dana od dana dostave računa.

Svim izvođačima sa sjedištem izvan Republike Hrvatske plaćanja će biti izvršena u eurima. Svim izvođačimasa sjedištem u Republici Hrvatskoj plaćanja će biti izvršena u hrvatskoj valuti (HRK). Za plaćanje u kunskoj protuvrijednosti bit će mjerodavan srednji tečaj Hrvatske narodne banke na dan plaćanja.

## 6.7. Pregled i ocjena ponuda

**6.7.1.**

Naručitelj je obvezan na osnovi rezultata pregleda i ocjene ponuda odbiti :

- ponudu koja nije cjelovita,

- ponudu koja je suprotna odredbama dokumentacije za nadmetanje,

- ponudu u kojoj cijena nije iskazana u apsolutnom iznosu,

- ponudu koja sadrži pogreške, nedostatke odnosno nejasnoće ako pogreške, nedostaci odnosno nejasnoće nisu uklonjive,

- ponudu u kojoj pojašnjenjem ili upotpunjavanjem u s kladu s ovim pravilima nije uklonjena pogreška, nedostatak ili nejasnoća,

- ponudu koja ne ispunjava uvjete vezane za svojstva predmeta nabave, te time ne ispunjava zahtjeve iz dokumentacije za nadmetanje,

- ponudu za koju ponuditelj nije pisanim putem prihvatio ispravak računske pogreške.

**6.7.2.**

Naručitelj pri pregledu iz točke 6.7.1. može zatražiti pojašnjenje ili upotpunjavanje odnosno uklanjanje pogreške, nedostatka ili nejasnoće koje Naručitelj smatra otklonjivima u primjerenom roku, a koji rok ne može biti kraći od 5 (pet) dana.

**6.7.3.**

Ako Naručitelj tijekom pregleda ponude utvrdi računsku pogrešku, obvezan je od ponuditelja zatražiti prihvat ispravka računske pogreške, a ponuditelj je dužan odgovoriti u roku ne duljem od 5 (pet) dana.

**6.7.4.**

Naručitelj će sastaviti Zapisnik sa sastanka za ocjenu ponuda te će sve ponuditelje obavijestiti o konačnom odabiru izvođača, i to slanjem obavijesti o odbijanju njihove ponude uz odluku o odabiru.

**6.7.5.**

Nakon rangiranja ponuda prema kriteriju za odabir ponude, a prije donošenja odluke o odabiru, Naručitelj može od najpovoljnijeg ponuditelja s kojim namjerava sklopiti ugovor o javnoj nabavi zatražiti dostavu izvornika ili ovjerenih preslika jednog ili više dokumenata koji su traženi Dokumentacijom za nadmetanje. Ako je ponuditelj već u ponudi dostavio određene dokumente u izvorniku ili ovjerenoj preslici, nije ih dužan ponovo dostavljati.

**6.7.6.**

Naručitelj će poništiti postupak ako nakon isteka roka za dostavu ponuda:

- nije pristigla niti jedna ponuda;

- nije dobio niti jednu valjanu ponudu;

- nakon odbijanja ponuda ne preostane nijedna valjana ponuda.

Naručitelj može poništiti postupak ako:

- je cijena najpovoljnije ponude veća od osiguranih sredstava;

- se tijekom postupka utvrdi da je Dokumentacija za nadmetanje manjkava te kao takva ne omogućava učinkovito sklapanje ugovora;

- su nastale značajne nove okolnosti vezane uz projekt za koji se provodi nabava.